Oversteg langt vores forventninger. Vi blev hjerteligt modtaget af Birthe, der viste rundt i lejemålet. Vi følte os fra starten meget velkomne. Lejligheden var ren og meget charmerende indrettet. Pool-området er fantastisk med mange super hyggelige hjørner, der indbyder til afslapning. Beliggenheden er så skøn. Det ligger meget roligt. Du har den ene vej kun 50 meter op til restauranter, supermarkeder m.v. Går du den anden vej, så er der kun 8 minutters gågang til strand og den eksklusive havn med alle de flotte yachts. Vores datter havde desværre fået feber under vores ferie og her var det rart, at Birthe som praktiserende læge kunne hjælpe os. Kan virkelig anbefales. Tak for et skønt ophold.